প্রতিবেদনটি প্রকাশের পরই তোলপাড় সৃষ্টি করেছে এবং মানুষ গভীর আগ্রহে অপেক্ষা করছে ওই ব্যক্তির নাম জানার জন্য। নিউ ইয়র্ক টাইমস কি তার নাম প্রকাশ করবে। আর যদি প্রকাশ করে তাহলে আগেই করলেই পারতো। তবে অবশ্য প্রশাসনের পক্ষ থেকে ওই ব্যক্তির নাম প্রকাশের আহ্বানও জানানো হবে। এ প্রসঙ্গে ভার্জিনিয়ার কংগ্রেসম্যান ডন বেয়ার টুইটার বার্তায় লিখেছেন, ‘আমাদের কালের সঙ্কট হলো- ক্ষমতার বিভিন্ন স্তরে থাকা লোকেরা ‘একনায়ক ও স্বৈরশাসক রূপকে’ এবং ‘গণতন্ত্রবিরোধী প্রবৃত্তিকে’ প্রাধান্য দেন এমন একজন প্রেসিডেন্টকে দেখছেন। কিন্তু তার বিরুদ্ধে প্রকাশ্যে দাঁড়াচ্ছেন না এবং ফলশ্রুতিতে সেটাই চলতে দিচ্ছেন।’ নাম প্রকাশ না করা এ স্বীকারোক্তি শুধুই ট্রাম্পের সমালোচকদের ভয়কে নিশ্চিত করবে, যেটা শুধুই একটা সাহসিকতার উদারহরণ সৃষ্টি করবে। তবে উডওয়ার্ডের বইয়ের পর এতো তাড়াতাড়ি নিউ ইয়র্ক টাইমসের এ নিবন্ধ পর পর জোরালো মুষ্ঠাঘাতের শামিল। হয়তো এখনও আরও অনেক সংবাদমাধ্যম যাদের কাছে গোপন তথ্য রয়েছে তা প্রকাশ করতে সাহস পাবে।